
BAS  IAIN  'IC-ILLE-DHUINN, 

Chnuic-an-t-Sagairt, 
Air  son  a'  Chreidimh. 


Cha  'n  'eil  ach  mu  Ochd  fìchead  bliadhna 
o  bha  amanna  fuilteach  ann  an  Alba.  Bha 
ministeirean  agus  pobull  Chriosd  air  an  geur- 
leanmhuinn  gu  goirt  le  daoinibh  ain-diadhaidh, 
ain-iochdmhor.  Chaidh  mòran  a  mharbhadh  's 
a  mhortadh,  air  na  monaidhibh  farsuing,  loma, 
air  son  focail  Dhè,  agus  na  fianuis  a  thog  iad. 
Tha  sinn  a'dol  a  thoirt  sgeulabeag,ro-mhuladach 
do  'n  òigridh  leis  an  leughar  e,  mu  dhuine 
diadhaidh  's  na  làithibh  ud,  a  fhuair  am  bàs  air 
son  a'  chreidimh ;  agus  a  tha  a  nis  a  measg  na 
Cuideachd  glòrmhoire  sin,  a  tha  ag  imeachd  'n 
an  culaidhibh  geala  air  sràidibh  an  Ierusaleim 
Nuaidh,  a'  seinn  "  òrain  Mhaois  agus  an  Uain." 
Is'  e  a  b  ainm  do  'n  duine  so,  IAIN  BRUN, 
— no  gu  a'  Ghaelig  a  chur  air  a  shloinneadh 
— IAIN  MAC-'ILLE-DHUINN.  Bha  a 
chòmhnuidh  aige  ann  an  àite  d'  an  ainm  Cnoc- 

an-t-Sagairt,  ann  an  Siorramaclid  Àra,  mu 
dheas  o  bhaile  mòr  Ghlascho.  B'  i  a  chèaird,  e 
bhi  ri  giùlan  ghoireasan  o  'n  bhaile  mhòr  do  'n 
dùthaich,  agus  as  an  dùthaich  do  'n  bhaile  mhòr. 
Cha  robh,  an  uair  ud,  na  ròidean  mòra  ach 
garbh  j  agus  cha  robh  eich  is  cairtean  ach  ainn- 
eamh  r'  am  faicinn  air  feadh  na  dùthcha.  'S 
ann  a  bha  na  h-eich  le  clèibh  is  srathair,  a' 
giùlan  gach  bathar  agus  goircas  as  na  bailtibh 
mòra  do  'n  dùthaich.  Is  ann  mar  so  a  bha  Iain 
Mac-'Ille-Dhuinn  a'  deanamh,  le  a  chuid  each. 
Bu  duine  Iain  anns  an  robh  eagal  an  Tighearn. 
Bha  fhios  so  aig  an  t-sluagh  timchioll  far  an 
robh  e,  agus  f  hnair  iad  e  co  dìleas,  ionraic  'n  an 
gnothuichibh  a  b'  àbhaist  dhoibh  earbsadh  ris, 
ann  an  rathad  reic  is  ceannach,  's  gur  h-e  an 
"  Carrier"  Criosduidh  a  b'  àbhaist  dlioibh  a 
ràdh  ris. 

Beagan  bhliadlmachan  roimh  'n  àm  ud,  bha 
ministeirean  dìleas  Eaglais  na  h-Alba  air  am 
fògradh  a  mach  as  an  Eaglaisibh,  tre  fhòirneart 
an  Righ  ain-iochdmhoir  bha  an  uair  sin  air  an 
righ-chaithir.  Cha  cheadaicheadh  an  Rìgh  ud 
dhoibh  aoradh  a  dheanamh  do  Dhia  's  an  dòigh 
a  theagaisg  am  Bìoball  doibh.  Bha  na  ministeir- 
ean  ud  chaidh  a  chur  a  mach,  air  an  sgapadh 
thall  's  a  bhos  air  feadh  na  dùthcha;  agus  b' 
àbhaist  doibh  bhi  a'  searmonachadh  do  'n  t-sluagh 
air  slios  nam  beann  agus  air  a'  mhonadh  lom. 
Agus  is  ann  o  am  bilibh-san  a  chuala  Iain  Mac- 
'IUe-Dhuinn,  air  tùs,  na  briathran  a  chaidh  a 
bheannachadh  dha  leis  an  Spiorad  Naomh,  gus 

an  robh  e  air  'iompachadh.  Agus  mar  thachras 
dhoibh-san  uile  a  dh'  f  hairich  am  feum  fèiu  air 
Fear-Saoraidh,  bha  Iain  Mac-'Ille-Dhuinn  gu 
h-eudmhor  ag  iarruidh  maith  a  dheanamh  do 
anamaibh  eile.  B'  àbhaist  da  gach  balachan 
agus  nìonag  bheag  timchioll,  a  chruinneachadh 
a  stigh  d'  a  tliigh  fèin  ann  an  Cnoc-an-t-sagairt 
air  feasgaraibh  geamhraidh  :  shuidheadh  iad 
timchioll  an  teine,  agus  theagaisgeadh  Iain  as  a' 
Bhìoball  iad,  ag  iarruidh  gu  dùrachdach  gu  'ni 
biodh  iad  air  an  tarruing  a  dh'  ionnsuidh  Chriosd. 
Agus  air  feasgaraibh  blàth,  grianach,  an  t- 
samhraidh,  bhiodh  iad  a'  coinneachadli  ann  am 
mainnir  chaorach,  a  bha  air  an  t-sliabh  am  fagus 
do  ;n  tigh.  Tha  mi  a'  crcidsinn,  'n  uair  chith- 
eadh  Iain  diadhaidh  an  treud  bheag  so  'n  an 
suidhe  air  an  fhraoch  timchioll  air,  gur  tric  a 
chuimhnicheadh  so  dha  am  Buachaille  maith,  a 
thug  a  bheatha  fèin  air  son  nan  caorach;  a 
thionaileas  na  h-uain  'n  a  ghàirdeanaibh  agus  a 
ghiùlaineas  iad  'n  a  uchd.  Agus  's  i  so  a'  cheud 
Sgoil  Shàbaid  an  Alba  mu  'm  bheil  iomradh 
againn.  Agus  0,  dh'  iarrainn  fèin  bhi  an  dòchas 
gu  'm  bheil  a  nis,  gach  sgoilear  beag,  agus  gach 
ban-sgoilear  bheag  bha  an  sud,  dìreach  far  am 
bheil  Iain  fèin, — ann  an  glòir  ! 

An  dèigh  do  Iain  Mac-'Ille-Dhuinn,  bhi 
ceithir  bliadhna  'n  a  f  hear  pòsda,  thug  am  bàs 
bean  a  ghràidh  air  falbh  uaitlie.  Bha  nigheanag 
blieag  aca,  Seòuaid,  a  bha  mu  thrì  bliadhna  a 
dh'  aois,  'n  uair  a  chaochail  a  màthair.  Bha 
Seònaid  bheag  ro-mhùirneach  afg  a  h-athair ; 

agus  cha  bu  lugha,  tha  mi  cinnteach  a  ghràdh 
dhi  a  nis,  agus  i  givn  mhàthair. 

Mu  dhà  bhliadhna  an  dèigh  do  Sheònaid 
bheag  a  bhi  gun  mhàthair  aice,  phòs  a  h-athair 
Iseabal  'Nic-an-Aoìdheir,  boirionnach  òg  à 
Sgìreachd  Shoruinn,  dlùth  dhoibh.  Bha  Iseabal 
so  'n  a  boirionnach  aoidheil,  caoimhneil ;  ach  bha 
ni  eile  bu  mliò  maise  na  sin,  agus  bu  luachmhoire 
le  Iain  caomh, — bu  leanabh  le  Dia  i — bha  i'na 
boirionnach  diadhaidh;  bhaagràdhdomhinisteir- 
ibh  dìleas  Chriosd  a  bha  air  an  geur-leanmhuinn 
's  na  làithibh  fuilteach  ud.  Mu  'n  am  sin,  bha 
iomadh  duine  diadhaidh  araon  a  measg  mhinis- 
teirean  agus  phobuill  aig  an  deachaidh  am  fuil  a 
dhòrtadh,  air  son  nach  trèigeadh  iad  Criosd. 
Bu  tric  a  labhair  Iain  agus  Iseabal  mu  'n 
ghnothuch  chruaidh,  mhuladach  sin ;  agus  bhiodh 
iad  le  chèUe  ri  caoidh  air  son  fhulangasan 
Eaglais  na  h-Alba.  Mar  bha  na  h-Iùdhaich  o 
chian,  'n  uair  shuidh  iad  "aig  sruthaibh  coimh- 
each  Bhabiloin,"  ghuil  iad  'n  uair  chuimhuich 
iad  air  Sìon.  Bha  iad  aon  là,  roimh  dhoibh  blii 
pòsda,  agus  ars  Iain  ri  Iseabail. — Tha  ni-eigin 
ag  innseadh  dhomh,  'n  am  inntinn,  gu  'm  bi 
agam-sa  uair-eigin,  agus  sin  gun  e  bhi  fad  as, 
mo  bheatha  a  leigeil  sìos  anns  anaobhar  naomha 
so.  "  Na  smuaimch  ormsa,"  ars  am  boirionnach 
dìleas,  "  ni  mise  m'  oidhirp  bhi  'n  am  chomh- 
flmrtachd  dhuit,  eadar  gur  h-ann  ann  am  beatha 
no  ann  am  bàs.  Gheall  an  Tighearn  gu  'n 
tugadh  e  gràs  dhomh-sa;  agus  bheir  e  dhuitse 
oighreachd  na  glòire." 

A'  mhaduinn  an  dèigh  do  Iseabal  tighinn 
dachaidli  do  Chnoc-an-t-sagairt,  bha  i  'n  a  suidhe 
leatha  fèin  an  ceann  shuas  an  tighe ;  agus  's  ann 
a  chual'  i  neach-èigin  a'  togail  clàimhean  an 
doruis;  agus  co  bha  an  sud,  ach  Seònaid  bheag, 
a'  cur  a  cinn  gu  sgàthach  a  stigh  ;  agus  i  ag  ràdh 
— "  Tha  iad  ag  innseadh  dhomh  gu  'm  bheil 
sibhse  gu  bhi  'n  ur  màthair  dhomh."  "  Mo 
ghràdh  ort  fèin"  ars  Iseabal  gucaoimhneil  rithe; 
"  agus  ciod  na  'm  bithinn  do  rìreadh  'n  am 
mhàthair  dhuit."  tt  O,  cha  'n  'eil,  ni  's  am 
bith,"  ars  Seònaid  bheag,  —  tt  'ach  's  ann  a 
smuainich  mi,  ma  tha  sibh  gu  bhi  'n  ur  màthair 
dhomh,  gu  'm  bu  mhaith  leam  tighinn  a  stigh 
làimh  ribh,  tiota  beag."  tt  Tha  mi  'n  dùil,  mo 
leanabh,"  ars  Iseabal,  tt  gu  'm  bi  mi  'n  am 
mhàthair  dhuit;  agus  gu  'n  toir  an  Tighearn 
gràs  dhomh  gu  d'  stiùireadh  mar  bu  chòir 
dhomh ;  agus  gu  'm  bi  thusa  'n  ad  shòìas  do  t' 
athair  agus  dhomh-sa." 

Fad  na  bliadhna  an  dèigh  sin  bha  an  teaghlach 
an  Cnoc-aa-t-sagairt  a'  tighinn  beò  gu  sona, 
soitheamh,  an  comunn  a  chèile.  Bha  Iain  agus 
Iseabal  'n  am  beannachd  d'  a  chèile  ;  agus  bha 
Seònaid  bheag  'n  a  comh-fhurtachd  nach  bu 
bheag  dhoibh.  Ma  dhùbhradh  an  flieasgair; 
rachadh  Seònaid  bheag  a  mach  mu  'n  dorus,  'n 
uair  bhiodh  a  h-atliair  o  'n  bhaile,  a  dh'  fhaicinn 
an  robh  e  a'  tighinn;  agus  'n  uair  chitheadh  i  e 
fèin  agus  an  t-each  a'  tighinn  thar  an  uchdaich, 
ruitheadh  i  a  stigh  a  dh'  innseadh  do  Iseabail  gu 
'n  robh   e  a'  tighinn ;  agus  chuidicheadh  i  gu* 

am  faigheadh  iad  a  dhinneir  a  bhi  deas  air  chionn 
da  tighinn  a  stigh  :  sguabadh  i  an  t-urlar  gu 
bòidheach,  glan ;  agus  bhiodli  uisge  blàth  aice 
deas,  leis  an  ionnlaideadh  i  casan  a  h-athar,  'n 
uair  thigeadh  e  a  stigh  agus  e  sgìth  le  a  tliurus. 
Ach  0,  bu  bheag  fios  aca,  an  uair  sin,  cia  co 
goirid  an  t-àm  gus  an  robh  a'  chòmhnuidh  shona 
sin  gu  bhi  air  a  deanamh  fàs  dhoibh :  cia  co 
goirid  an  ùine — an  t-ionad  a  dh'  aithnich  Iain 
co  fhada,  nach  biodli  tuilleadh  aithne  aig'  air 
am  feasd  ! — no  cia  goirid  an  ùine,  gus  am  biodh 
a  chuid  cloinne  (oir  a  nis  bha  bràthair  beag  aig 
Seònaid)  air  am  fàgail  'n  an  dilleachdain,  agus 
a  bheau-phòsda  'n  a  bantraich  ! 

Thàinig  a'  gheur-leanmhuinn  gu  bhi  ni  bu 
truime,  agus  ni  bu  truime.  Bha  saighdearan 
fuilteach,  a'  marcachd  air  eachaibh,  a'  siubhal 
na  dùthcha  sìos  agus  a  suas,  gun  sgur.  Agus 
ge  b'  e  àit  anns  an  tachradh  iad  air  neach  's  am 
bith  do  threud  sgapta  Chriosd,  bha  iad  a'  cur 
na  h-urchair  annta  's  'g  am  fàgail  marbh  ;  mur 
h-àicheadbadh  iad  Criosd,  agus  mur  trèigeadh 
iad  'aobhar-san.  B'  èigin  a  nis  do  Iain  a  chèaird 
àbhaiseach  a  thoirt  thairis  ;  cha  robh  an  rathad 
mòr  tèaruinte  dha ;  agus  is  iomadh  uair  a  b' 
èigin  da  teicheadh,  agus  am  monadh  a  thoirt  air, 
maille  ri  a  luchd-eòlais  diadhaidh,  gu  faotainn 
as  o  chorruich  agus  o  naimhdeas  nan  daoine 
brùideil,  a  bha  air  thart  air  son  an  cuid  fola. 
Agus  is  iomadh  oidhche  gheamhraidh,  fuidh 
'n  fhuachd  reòite,  dh'fheudadh  tu  guth  na 
h-ùrnuigh  agus  nan  salm  a  chluinntinn  a  measg 


BA3   I.U.N'     JC-ILI.E-UHUINX.  "ll 

nam  beann,  o  na  dìobaraichibh  boclida  sin,  air  nn 
sealg,  agus  iad  sgìth,  leònta ;  ach,  gidheadh  bha 
tad  a'  cur  suas  an  gearan  ri  Dia  an  slàinte,  agus 
a'  toirt  molaidh  dha,  eadhon  n  am  fulangasaibh 
cruaidhe.  Mar  bha  an  dream  mu  'm  bheil  sinn 
aJ  leughadh  's  an  litir  a  chum  nan  Eabhruidheach, 
's  a'  cheud  chaibidil  deug,  "  Chaidh  iad  mu  'n 
cuairt  'u  am  fògaraich,  ann  an  uireasbhuidh, 
ann  an  trioblaidibh,  ann  an  cràdh ; — a'  dol  air 
seacharan  ann  am  fàsaichibb,  agus  air  slèibhtibh, 
agus  ann  an  uamhaibh  agu:«  ann  an  slochdaibh 
na  talmhainn."  Ach  ann  am  meadhon  an 
trioblaidean  bu  ghèire,  bha  fìos  aig  an  treud 
bheag  ud,  gu  'm  b'  e  an  Tighearn  am  buachaille; 
agus  is  iomadh  uair,  bha  a  lsithid  do  mhothach- 
adh  aca  air  gràdh  Chriosd,  'n  an  cridhibh ; — 
dh'  aitlmich  iad  air  mhodh  co  soilleir,  Dia  bhi 
ann  an  sìth  riutlia  tre  fhuil  an  Tighearn  Iosa, 
gu  'n  robh  na  h-ionadan  aonaranach  ud  far  an 
robh  iad  cruinn,  a  measg  nam  beann,  mar  Bheteil, 
agus  iad  comasach  a  ràdh,  mar  thubhairt  Iacob, 
"  Is  e  so  geata  nan  nèamh." 

A  measg  nan  daoine  bha  aig  an  àm  ud  gnìomh- 
ach  aun  an  geur-leanmhuinn  luc!ìd-aideachai(iìi 
Cliriosd,  agus  g'  an  cur  gu  bàs,  cha  robh  duine 
bu  bhuirbe,  's  bu  mhi-thlusaile,  na  'n  Greumach 
dubh,  fuilteach,  Clèabhars.  Anmoch  's  an 
fheasgar,  air  an  là  mu  dheireadh  do  mhios  deir- 
eannach  an  earraich  's  a'  bhliadhna  1685,  ràinig 
Cleabhars  agus  a  chuid  marc-shluaigh  cogaidh 
baile  Liosinahevgamh.  Cha  robh  so  ach  astar 
goirid  o  Chnoc-an-Ì-Sagairt.     Dh'  innis  neach- 

èigin  do  Chlèabhars  an  sin,  mu  'n  dnine  dhiadh- 
aidh  agus  dhileas,  Iain  Mac-'Ille-Dhuinn  ;  agus 
mu  shèa  uairibh  air  an  ath  mhaduinn,  bha 
Clèabhars  air  an  each  dhubh,  agns  cuideachd  d' 
a  shaighdearaibh  maille  ris,  air  an  cuid  each, 
dlùth  air  tigh  Chmiic-an-t-Sagairt. 

B'  i  a'  cheud  mhaduinn  i  do  'n  mhìos  Mhàidh. 
Bha  a'  ghrian  air  èirigh  gu  dealrach  :  bha  am 
feur  's  am  fraoch,  agus  na  sobhragan  buidhe, 
cùbhraidh  fuidh  drùchd  an  òg-shamhraidh.  Bha 
na  h-eòin  bheaga  ri  dùrdan  gu  h-aoibhinn  a 
measg  nam  preas  ;  agus  an  uiseag  le  a  ceileivean 
a'  dìreadh  na  h-iarmailt.  Bha  na  h-uile  ni 
timchioll  mu  thigh  Chnuic-an-t-sagairt,  sìoth- 
chail,  sàmhach,  gun  ghluasad;  agus  an  cruthach- 
adh  nàdurra,  mar  ri  h-aoibhneas  gu  'n  robh  an 
samhradh  airtighinn  a  rìs.  Bha  Iain  air  eirigh, 
mar  b'  àbhaist  dha,  mu  'n  chamhanaich  ;  agus 
chruinnich  an  teaghlach  a  chum  aoraidh  Dhè. 
Sheinn  iad  na  cùig  rainn  aig  toiseach  an  t- 
seachdaimh  Sailm  thar  fichead; — salm  d'  an  d' 
thng  Iain  mòran  gràidh ;  oir  b'  iomadh  uair  a 
thug  nabriathran  ud  comhf  hurtachdd'  a  anam-sa, 
agus  d'  a  cho-luchd-fulangais,  agus  iad  air  faon- 
tradh  rè  na  h-oidhche  duirche  a  measg  nam 
beann.  Leugh  iad  an  Sèathamh  Caibidil  deug 
do  'n  t-Soisgeul  a  rèir  Eoin,  a  tha  co  làn  do 
gheallanaibh  prìseil  do  chloinn  Dhè,  ann  an 
amannaibh  mulaid.  An  dèigh  do  'n  aoradh 
teaghlaich  bhi  seachad,  dh'  fhalbh  Iain  a  mach, 
agus  e  a'  dol  a  bhuain  mòino.  Bha  e  a'  buain 
na  mòine,  agus  e  leis  fèin:    'n  uair  a  bhuail 

Clèabhars  agus  a  chuid  trùpairean,  agus  an  cuid 
each  'n  an  deann  aca,  sìos  atn  bruthach  :  dhùin 
iad  a  stigh  timchioll  an  duine  :  cha  robh  dòigh 
teasairginn  dha :  agns  ghiùlain  iad  leo  chum  an 
tighe  e. 

Bha  Sèonaid  bheag  ri  a  sùgradh  beag  fèin 
timchioll  nan  dorsan :  ruith  i  a  stigh,  agus 
ghlaodh  i  ri  a  màthair,  gu  'n  robh  buidheann 
mhòr  shaighdear  a'  tighinn  a  nuas  chum  an 
tighe,  agus  a  h-athair  aca,  'g  a  tharruing  leotha. 
Air  a'  cheud  bheum,  's  ann  a  mheathaich  cridlie 
Iseabail  'n  a  h-uchd  !  Ach  ghlac  i  misneach  ; 
agus  ghlaodh  i,  "  An  ni  roimh  an  robh  eagal  orm, 
tua  e  air  tighinn  orm  a  nis, — 0  Thighearna, 
thoir  gràs  dhomh  mu  choinneanih  na  h-uaire  so." 
An  siu,  rug  i  air  a  leanaban,  as  a'  chreathail  far 
an  robh  e ;  phaisg  i  'n  a  breacan  e ;  ghlac  i 
Seònaid  bheag  air  làimh,  agus  ruith  i  a  mach, 
a  cridhe  trom-bhuailte,  ach  i  ri  h-ùrnuigh. 
Dh'f  halbh  i  an  coinneamh  nan  saighdear ;  ach, 
mu  'n  d'  f  huair  i  ach  dol  a  niach,  bha  iad  tim- 
chioll  an  tighe,  agus  a  fear-pòsda  gràidh  aca  an 
sàs. 

An  sin,  chuir  Clèabhars  a'  cheist  ri  Iain, — 
An  trèig  thu  do  choimh-cheangal  ri  Criosd,  agus 
an  tèid  thu  do  'n  Eaglais,  a  dh'  èisdeachd  a' 
mhinisteir  Shasunnaich,  an  duine  tha  an  Rìgh 
air  cur  a  stigh  ? 

Fhreagair  Iain  gu  ciùin,  gu  'm  bitheadh  e 
dìleas  do  Chriosd :  gu  'm  b'  e  Criosd  a  mhàin 
Ceann  agus  Righ  na  h-Eaglais :  nach  d'thug 
am   Bìoball  còir  's  am  bith    do  'n    mhinisteir 

Shasunnach  ud  bhi  'n  a  mhinisteir;  uach  d 
rinneadh  'n  a  mhiuisteir  e  a  rèir  riaghailtean 
Chriosd  d'  a  Eaglais  fèiu ;  ach  a  mhàin  le  Eigli 
Pàpanach,  ain-diadhaidh ;  agus  nach  b'  nrrainn 
dha-san,  uime  sin,  dol  d'  a  èisdeachd ;  agus  nach 
b'  urrainn  da  beannachd  an  Tighearn  a  thagradh 
air  slighibh  peacach  an  Righ.  An  sin,  ghlaodh 
Glèabhars  a  rnaclr,  le  guth  mar  f  hiadh-bheathach 
'n  a  ckeann — "  Gu  t'  ùrnuigb  thu,  ma  ta;  oir 
bàsaichidh  tuaira'cheartmhionaidso!''  Ghlaodh 
Glèabhars  so,  le  a  leithid  do  ghuth  borb,  's  gu 
'n  d'  thug  e  crith,  eadhon  air  na  saighdeavaibh 
fèin. 

Bha  Iau  Mac-'Ille-Dhuinn  "  a  nis  gu  bhi  air 
'ìobradh,  agus  bha  àm  a  shiubhail  am  fagus." 
Chaidh  e  sìos  air  a  ghlùinibh,  gu  làr,  agus  dhòirt 
e  a  mach  athchuiugean  'anama  ri  Dia;  a'  guidh- 
eadh  gu  'm  faigheadh  e  gràs  a  chum  na  h-uaire 
eagalaich  so ;  agua  thiomain  e  a  bhean,  agus  a 
chlann  gun  chòmhnadh  air  a  chùram-san  a  's  e 
Atiiair  nan  dilleachdan  agus  Breitheamh  na 
bantraich.  Cha  b'  urrainn  da  Chlcabhars  dubli 
giùlan  leis  an  ùrnuigh  a  bha  aig  Iain :  a  rìs  agus 
a  rìs,  bhris  e  a  stigh  air  Iain  le  a  theangaidh 
thoibheumaich.  Dh'èirich  Iain  o  a  ghlùinibh, 
agus  a'  tionndadh  gn  muladach  an  rathad  a  bha 
a  bhean, — ars  esan, — "  Iseabal,  is  o  an  diugh  an 
latlia  mu  'n  d'  innis  mi  dhuit  roimh  dhuinn  a  bhi 
pòsda.  Tha  mise  a  nis  air  mo  ghairm  clmm 
làthaireachd  na  cùirte  a  tha  air  nèamh,  mar 
fhianuis  ann  an  aobhar  m'  Fhir-saoraidh,  au 
aghaidh  Fhir-riaghlaidh  na  h-  Alba.     0,  a  bhean, 

am  bheil  tlm  toileach  gu  'm  fàgainn  thu?"  B' 
àm  uamhasach  so  do  Iseabail, — ach  bha  gràs  an 
Tighearn  foghainteach  air  a  son.  Bu  mhòr  a 
gràdh  d'  a  fear-pòsda;  ach  bha  am  barrachd 
gràidh  aice,  gidheadh  do  Chriosd;  agus  f  hreagair 
i,  le  guth  ciùin,  mìn,  daingean, — "  Tha!  le  m'  uile 
chridhe,  tha  mi  rèidh  ris, — ri  a  thoil-san."  "  Ma 
ta,"  ars  Iain,  "  is  e  sin  na  tha  uam;  0  !  a  bhàis, 
c'  àit  am  bheil  do  ghath  ?  0  !  uaigli,  c'  àit  am 
bheil  do  bhuaidh  ?"  Chuir  e  a  ghàirdeana  mu 
mhuineal  a  nihnà,  agus  phòg  e  gu  caomh  i  fèin 
agus  maotharan  a  cìche,  a  bha  aice  'n  a  h-uchd. 
Thionndaidh  e  an  sin  ri  Seònaid  bheag,  agus  i  'n 
a  seasamh  làimh  ris,  agus  a  h-anail  ri  ospagaich 
'u  a  h-uchd.  Ghabh  e  a  stigh  i  'n  a  ghàirdeinibh, 
dh'  fhàisg  e  gu  fòil  an  leanabh  r'  a  uchd,  phòg 
e  i;  agus  ars  esan,  "  Mo  leanabh  gràdhach ! 
thoir  do  làmh  do  'n  Tighearn  mar  t'  f  haar-iùil ; 
agus  bi  'n  ad  chomhf  hurtachd  do  d'  mhàthair 
bhochd."  Lìon  a  chridhe;  thàinig  na  deòir  'n  a 
shùilibh  :  cha  b'  urrainn  da  tuilleadh  a  labhairt. 
Ach  bha  Dia  maille  ris  chum  na  crìche :  agus 
mu  dheireadh,  thubhairt  e, — "  Gu  ma  beann- 
aicht'  thusa,  a  Spioraid  Naoimh,  a  tha  a'  labhairt 
am  baiTachd  sòlais  ri  mo  chridhe,  na  is  urrainn 
guth  mo  naimhdean  a  labhairt  do  eagal  ri  m' 
chluasaibh  !"  Agus  mu  'n  robh  na  briathran  mu 
dheireadh  ach  gann  as  a  bheul,  thug  Clèabhars 
am  focal  do  na  saighdearaibh, — Loisgibh  !  'S  ann 
a  stad  na  saighdearan  tiota,  agus  an  cridheachan 
air  leaghadh  leis  na  chiumaic  iad.  Bhuail  oillt 
air  Clèabhars,  gu'n  diùltadh  iad;  agus  gur  h-ann 

a  dh'fheudadh  iad  tionndadh  'n  a  aghaidh  fèin  : 
theum  e  air  daga  a  bha  ri  a  chrios,  agus  loisg  e, 
le  a  làiinh  fèin.  Thuit  corp  an  duine  dhiadhaidh 
ud  marbh  air  an  fhraoch;  agus  chaidh  'anam 
tliairis  gu  glòir. 

Thionndaidh  na  saighdearan  le  gràin  air  falbh 
o  'n  t-sealladh  uamhasach.  Ach  's  ann  a  thionn- 
daidh  an  Ceannard,  Clèàbhars,  ris  a'  mhnaoi, 
a  bha  a  nis  'n  a  bantraich,  agus  le  gàire  mi- 
thalmhaidh,  ifrinneil — ars  esan — "  A  bhean,  ciod 
i  do  bharail  a  nis  air  t'  f hear-pòsda  ?  O  !  ars 
ise,  "  Bu  mhòr  mo  bharail  riamli  air :  agus  is 
ann  is  mò  a  nis  mo  bharail  dheth  na  riamh 
roimhe  !"  "  Cha  bu  mhò  na  'n  ceartas,"  ars 
Clèabhars,  "  gu  'n  leagainn  thu  fèin  a  sìos  ri  a 
thaobh  !"  "  Na  'n  ceadaicheadh  Dia  sin  dhuit" 
ars  ise ;  "  tha  mi  a'  creidsinn,  gu  'n  ruigeadh 
do  chruas  fèin  air  a'  ghnìomh ;  ach  cionnus  a 
f  hreagras  tu  air  son  gnìomh'  an  là  an  diugh  ?" 
Is  e  am  freagairt  a  thug  am  fear-toibheim  borb 
ud, — "  Is  urrainn  domh  freagradh  a  thoirt  do 
dhuine," — "  agus,  air  son  Dhè — gabhaidh  mi 
Dia,  'n  am  làmhaibh  fèin."  Chuir  e  na  spuirean 
ris  an  each  dhubh;  agus  mharcaich  e  'n  a  dheann- 
ruith,  air  falbh  as  an  t-sealladh.  Thionndaidh 
Iseabal  bhochd  a  nis,  ri  corp  marbh  a  conipanaich, 
agus  e  a'  sileadh  na  fola,  sìnte  's  an  fhraoch. 
Chaidh  am  peileir  troimh  theis  meadhon  a  chinn, 
agus  a  mach  air  an  taobh  thall.  Cheangail  i  a 
nèapaicin  fèin  mu  a  cheann ;  shìn  i  a  mach  an 
corp  agus  e  a  nis  a'  ragachadh,  agus  chòmhdaich 
i  e  le  a  breacan.     Agus  a'  tarruing  nan  dilleachd- 

an  bochda  ri  a  taobh,  shuidh  i  sìos,  agus  ghuil  i 
gu  goirt. 

Am  bu  pheacadh  dhi  gul?  Cha  b'  eadh.  Tha 
cuimhn'  agaibh,  a  chlann,  co  e  a  ghuil  aig  uaigh 
Lasaruis.  Agus  nach  feud  a  luchd-leanmhuinn 
gul,  'n  uair  tha  a'  bhuidheann  d'  an  d'  thug  iad 
gràdh  air  an  toirt  air  falbh  uatha  ?  Ach  cha 
robh  aice  bhi  ri  bròn  eadhon  mar  dliaoinibh  eile 
aig  nach  'eil  dòchas.  Bha  fios  aice  gu  'n  d' 
fhuair  a  fear-pòsda  am  bàs,  air  son  focail  Dhe. 
Agus  bha  fios  aice  nach  trèig  Dia  am  feasd,  a 
h-aon  dhiubh-san  a  tha  a'  cur  an  dòchais  aun 
fèin.  Tha  mi  a'  creidsinn  gu  'n  tigeadh  an 
gealladh  prìseil  sin  a  leugh  iad  cuideachd  's  a' 
mhaduinn,  d'  a  h-ionnsuidh.  "  Na  nithe  so 
labhair  mi  ribh,  chum  gu  'm  biodh  sìth  agaibh 
annam-sa.  Anns  an  t-saoghal  bithidh  àmhghar 
agaibh :  ach  biodh  deadh  mhisneach  agaibh, 
thug  mise  buaidh  air  an  t-saoghal."  Agus  an 
uair  a  sheall  i  air  a  leanabaibh,  agus  a  smuainich 
i  gu  'n  robh  iad  a  nis  gun  athair,  agus  gu  'n 
robh  i  fèin  a  nis  'n  a  bantraich,  chuimhnich  i  air 
an  earrann,  anns  an  dubhairt  Dia ; — "  Fàg  do 
dhilleaehdain,  gleidhidh  mise  beò  iad ;  agus 
cuireadh  do  bhantraichean  an  dòchas  annam- 
sa." 

Sgaoil  an  naigheachd  gu  luath  air  feadh  na 
dùthcha,  gu  'n  deachaidh  Iain  Mac-'Ille-Dhuinn 
a  mhortadh  le  Clèabhars.  Ann  an  ùine  aith- 
ghearr  thàinig  Daibhidh  agus  Uilleam  Steel,  dà 
charaid  dìleas  a  bha  tric  'n  an  companaich  do 
Iain  ann  am  fulangasaibh,  do  Chnoc-an-t-sagairt; 

thàinig  iad  ann  fuidh  ohunnart  am  beatha  fèin. 
Ghiùlain  iad  an  corp  a  stigh,  nigh  iad  air  falbh 
an  f  huil  o  a  cheann,  agus  rinn  iad  gach  uidh- 
eamachadh  a  bha  feumail,  chum  gu  'm  biodh  an 
corp  air  a  chàramh  's  an  ùir.  Ghabh  Daibhidh 
Stcel,  an  sin,  an  Leabhar,  am  Bìoball  teaghlaich 
a  bha  aig  Iain ;  agus  thòisich  e  ri  aoradh  an 
Tighearn,  ann  an  tigh  a'  bhròin.  Sheinn  iad 
trì  raiun  anns  an  t-seachdamh  Salm  thar  fichead, 
a'  tòiseacliadli  aig  a'  chùigeamh  rann  : — 

"  Oir  ni  e  m'  fholach  ?n  àm  na  h-airc,"  &c. 

Chi  sibh  gu  'm  bheil  na  rainn  so  a'  tòiseachadh 
dìreach  far  an  do  sguir  an  t-seinn  a  bh'  aig  an 
teaghlach  's  a'  mhaduinn;  agus  0,  cia  co  sòlasach 
's  a  bha  na  briathran  beannaichte,  ann  an  uair 
na  deuchaiun'  cruaidhe  ud.  Agus  leugh  iad  an 
seachdamh  caibidil  deug  do  'n  t-soisgeul  a  reir 
Eoin  ;  agus  tha  an  caibidil  sin,  mar  thaan  Salm, 
làn  do  chomhfhurtachd  mhilis  do  'n  chreid- 
mheach  a  tlia  air  a  chlaoidh  agus  e  fuidh  bhròn. 

Mar  thacliair  do  Stephan  o  shean,  gliiùlain 
daoine  diadhaidli  Iain  Mac-'Ille-Dhuinn  clium 
'adhlaic.  Rinn  iad  uaigh  dha  's  an  dearbh  bhall 
far  an  do  thuit  e  marbh  ;  agus  's  a'  bhall  cheudna, 
gus  an  là  an  diugh,  tha  leac  ghlas  ag  innseadh 
an  ionaid  far  am  bheil  duslacli  Iain  Mhic-'Ille- 
Dhuinn,  Chnuic-an-t-sagairt,  'n  a  luidhe ;  aon 
do  Fhianuisibh  na  Fìrinn  ann  an  Eaglais  na  h- 
Alba. 

Feudaidh  cuid  do  mo  luchd-leughaidh  òga 
bhi  a'  cur  na  ceiste  so, — Ach  cionnus  is  ann  air 

sgàth  Chriosd  a  bha  Iain  Mac-'Ille-Dhuhm  mar 
sud  air  a  chur  gu  bàs  ?  A  nis,  a  Chàirdean 
òga,  caomha, — oidhirpichidh  mi  a  mhìneachadh 
dhuibh,  cia  mar  bha  so,  co  soilleir,  agus  co 
aithghearr  's  a  dh'  fheudas  mi.  Tha  fios  agaibh 
gu  'm  bheiì  còir  aig  righribh,  agus  aig  breith- 
eamhnaibh,  agus  aig  luchd-riaghlaidh,  a  chur  an 
cèill  do  shluagh,  cia  mar  is  còix-  dhoibh  iad  fèin 
a  ghiùlan  a  thaobh  a  chèile,  agus  cò  d'  am  buiu 
an  t-airgiod,  agus  na  tighean,  agus  am  fearann, 
ann  an  tìr  's  am  bith  fa  leth.  Ach  anns  gach 
tìr  far  am  bheil  an  Soisgeul  air  a  shearmonach- 
adh,  tha  Rìoghachd  oilc,  a  Lhuilleadh  air  an 
uachdaranachd  a  blniineas  do  'n  Righ  aimsireil ; 
rioghachd  eile,  nach  'eil  do  'n  t-saoghal  so.  Tha 
mi  a'  ciallachadh,  Eagìais  Chriosd,  a  tha  air  a 
deanamh  suas  do  na  daoinibh,  do  na  mnàibh, 
agus  do  'n  òigridh  uile,  a  tha  a'  cur  an  dòchais 
ann  an  Criosd  mar  am  Fear-saoraidh  fèin.  A 
nis,  tha  Criosd  air  cur  an  cèill  d'  a  shluagh  fein, 
anns  a'  Bhìoball,  cia  mar  is  cubhaidh  dhoibh-san 
a  bhi  a'  tighinn  beò,  chum  gu  'm  bi  iad  ullamh 
air  son  na  sìorruidheachd.  Tha  Criosd  air 
innseadh  do  na  ministeiribh  ciod  e  is  còir  dlioibh 
a  dhèanamh,  a  chum  agus  gu  'rn  biodh  anama 
air  an  tèarnadh  ;  agus  cia  mar  a  dh'  fheumaa  iad 
na  h-uile  ni  a  dhèanamh,  a  bhuineas  d'  a  Eaglais 
fèin  air  an  talamh.  Agus  tha  sibh  a'  faicinn, 
ma  tha  gràdh  aig  na  ministeiribh  agus  aig  an 
t-sluagh  do  Chriosd;  agus  iad  a'  toirt  urraim  dha- 
san,  ni  iad  na  nithe  so  gu  leir,  air  an  dòigh  a 
tha  am  Bìoball  ag  innseadh  dhoibh,  ge  b'  e  air 

bith  a  chosdas  sin  dhoihh,  no  ge  b'  e  ni  a  dh' 
fheudas  muinntir  eile  a  dheanamh.  Cha  'n  ann 
a  rèir  nan  laghanna  a  nithear  le  daoinibh,  ach  a 
mhàin  a  rèir  nan  laghanna  a  tha  Criosd  air  toirt 
dhuinn  anns  a'  Bhìoball,  abheirear  breth  oirnn  's 
an  là  dheireannach.  O,  ma  ta,  cnimhnicheamard, 
a  thaobh  èisdeachd  an  t-soisgeil,  agus  ann  an 
ulluchadh  air  son  a'  bhàis  agus  na  sìorruidheachd, 
gu  'm  feum  sinn  bhi  air  ar  treòrachadh  dìreach 
mar  tha  focal  agus  Spiorad  Dhè  ag  innseadh 
dhuinn,  ge  b'  e  a  dlr  fheudas  daoine  an  t-saogh- 
ail  so  a  ràdh  'n  a  aghaidh. 

Anns  na  h-aimsiribh  dorcha,  fuilteach  mu  'm 
bheil  mi  ag  innseadh  dhuibh,bhaluchd-riaghlaidh 
aingidh  's  an  Tìr  so ;  agus  's  e  dh'  iarr  iad,  a 
thoirt  air  pobull  Chriosd,  olc  air  mhaith  leo,  gu 
'm  briseadh  iad  lagh  Chriosd,  agus  gu  'n  gèill- 
eadh  iad  do  'n  Lagh  a  rinn  iad  fèin,  ann  an 
nithibh  a  bhuineas  do  ghlòir  Chriosd,  agus  do 
shlàinte  shìorruidh  an  anama.  Is  ann  do  bhrigh 
agus  gu  'n  do  dhiùlt  e  gèilleadh  do  Lagh  dhaoine, 
chaidh  Iain  Mac-'Ille-Dhuinn  a  mhortadh  aig 
dorus  a  thighe  fèin;  agus  a  chaidh  na  ceudan 
eile  do  luchd-leanmhuinn  an  TJain  a  chur  gu  bàs 
ann  ar  Tir,  gu  h-ain-iochdmhor,  borb. 

Agus  is  ann  air  son  an  dearbh  ni  cheudna,  tha, 
a  nis,  a  rìs,  's  au  là  an  diugh,  aig  ministeiribh 
dìleas  Eaglais  na  h-Alba  bhi  a'  fulang.  Feud- 
aidh  gu  'm  bheil  cuid  dhibh-se,  a  chàirdean  òga, 
fuidh  iongantas,  c'  ar  son  a  b'  èigin  doibh  na  h- 
Eaglaisean  fhàgail,  far  an  robh  ar  n-aithrichean, 
ar  seanairean,  agus  ar  sinn-seanairean  a'  toirt 

aoraidh  do  Dhia ;  agus  c'  ar  son  a  thug  iad  leo 
as  an  Eaglais  an  cuid  Bìoball  agus  an  leabraich- 
ean  Salm,  a  bha  aca  'n  an  àitibh  suidhe  fèin  's 
an  Eaglais,  ùine  co  fhad  :  agus  c'  ar  son  nach 
urrainn  do  ar  ininisteiribh  dìleas  a  nis,  bhi  a' 
searmonachadh  's  na  h-Eaglaisibh  ud  ?  Tha 
mi  ag  iarruidh  bhi  a'  mìneachadh  so  dhuibh. 
Is  ann,  do  bhrigh,  ma  shearmonaicheas  iad  a  nis 
anns  na  h-Eaglaisibh  ud,  gu  'm  feumadh  iad  a 
leigeil  le  breitheamhnaibh  agus  le  luchd-riagh- 
laidh  na  Tìre  a  chur  rompa  cia  mar  a  riaghlas 
iad  an  Eaglais  agus  na  nithe  a  bhuineas  do 
auamaibh  neo-bhàsmhor.  0  !  na  'n  dèanadh  iad 
sin,  comhairle  agus  riaghailtean  air  an  deanamh 
le  daoinibh  a  chur  ann  an  àite  lagh  agus  riagh- 
ailtean  Chriosd,  agus  gu  'm  bitheadh  anama 
dhaoine  air  an  call  gu  sìorruidh,  cionnus  a 
f  hreagradh  iad  do  Chriosd  aig  là  mòr  a'  bhreith- 
eanais  ì  Cha  'n  f  heud  iad  so  a  dhèanamli;— cha 
'n  flieud,— ge  b'  e  call  no  àmhghar  a  thig 
orra  air  son  gu  'n  diùlt  iad  gèilleadh  do  riagli- 
ailtibli  dhaoine  ; — cha  'n  f  heud  iad  am  peacadh 
mòr  sin  a  dhèanamh.  Agus,  mar  so,  feumaidh 
sinn  Eaglaisean  ùra  a  thogail,  far  am  feud  ar 
ministeirean  bhi  a'  searmonachadh  an  t-soisgeil 
dhuinn,  agus  slàinte  ar  n-anama  a  shireadh  's 
an  rathad  a  tha  am  Bìoball  a'  cur  romhainn, 
gun  luchd-naghlaidh  aimsireil  ar  Tìre  bhi  a' 
cur  dragha  oirnn,  no  am  breitheamhnaibh,  le  an 
riaghailtibh  fèiu. 

Agus,  mo  chàirdean  òga,  nach  fulangas  so  ? 

a  'n  'eil  e,  eun  teftgMv'n  a  fhulangas  co 

goirt  ris  na  nithibh  a  bha  aig  ministeiribh  agus 
aig  sluagh  Chriosd  r'  a  f  liulang  anns  na  làithibh 
ud.  Ach,  gidheadh,  nach  fulangas  so,  air  sgàth 
Chriosd,  agus  air  sgàth  na  còire  sin  a  tha  aige- 
san,  agus  aige-san  a  mhàin,  bhi  'n  a  Bigh  agus 
'n  a  Cheann  os  ceami  na  h-Eaglais  ?  'Se  an 
dearbh  ni  ceudna  e,  air  son  an  d'  f  huair  iad  sud 
am  bàs,  a  bha  'n  am  fianuisibh  do  Chriosd  'n 
am  bàs,  agus  'n  am  beatha. 

Nach  bu  chòir  dhuinn  gràdh  bhi  againn  do  na 
ministeiribh  dìleas  ud ; — agus  iad  air  fàgail  an 
Eaglaisean,agus  aii  tighean  còmhnuidh  taitneach, 
a'  toirt  leotha  am  mnathan  's  an  clann  bheaga  o 
an  dachaidh  far  an  d'rugadh  iad  : — agus  so  uile 
air  sgàth  Chriosd,  agus  air  sgàth  an  t-sluaigh, 
d'  am  bheil  iad  a'  toirt  gràidh.  Agus  O,  cia 
mar  a  thigeadh  e  dhuinn  bhi  ri  h-ùrnuigh,  ge  b' 
e  ni  a  dh'  f  heudas  tighinn, — gu  'm  faigheadh  na 
ministeirean  ud,  mar  fhuair  Pòl,  gràs  gu  bhi  'g 
an  deanamh  dìleas  do  Chriosd;  agus  gu  'n 
tigeadh  an  Spiorad  Naomh  a  nuas,  'n  uair  a 
sliearmonaichear  an  Soisgeul  leo,  anns  gach 
cèarna  an  Alba  ;  a  chum  gu  'm  bitheadh  dùsgadh 
mòr  anns  gach  aon  Sgìreachd,  agus  anns  gacii 
coimlitìiional,  agus  gu  'm  bitheadh  glòir  aig  Dia, 
aun  an  anamaibh  blii  air  an  iompachadh  agus 
air  an  ath-ghineamhuinn. 

A  leugliadair  òig,  chaoimh, — am  blieil  Criosd 
prìseil  dhuitse?  Am  bheil  thu  'g  a  ghràdhach- 
adhj  air  dhòigh  agus  gu  'm  biodh  tu  toileach, 
mar  bha  na  ministeirean  dìleas  ud,  na  li-uile  ni 
fhàgail, — cùl  a  chur  riatha  gu  lèir,  agus  Criosd 

a  leantuinn  ?  0,  feuch  gu  'm  bheil  thu  a  lean- 
tuinn  an  Uain,  ge  V  e  taobh  a  theid  e.  Cuimh- 
nich  an  ni  a  thubhairt  e  ris  an  dù  fhear  dheug, — 
u  An  ti  nacli  glac  a  chrann-cetisaidh,  agus  nach 
lean  mise.  clia  'n  airidh  orm  e." 

